Hvis jeg kunne fortælle mit barndomsjeg, hvad jeg lavede nu,
ville han ikke tro på det.
Helt ærligt er der også dage, hvor jeg ikke fatter det.
Legetøjsbranchen er fyldt med mennesker,
som aldrig helt har givet slip på deres indre barn.
Mange mennesker mister deres evne til at undre sig og være nysgerrig,
men ikke legetøjsmennesker.
Jeg kan huske de historier, jeg har skabt.
Jeg kan huske de timer, jeg har brugt på min egen udgave af Marveluniverset.
Marvel Comics har skabt et helt univers,
og de er gode til at menneskeliggøre deres karakterer.
Det tror jeg, appellerer til folk.
Historierne i tegneserierne har bestemt påvirket, hvordan vi laver legetøj.
Nu kan man faktisk i tre dimensioner
hive karakteren ud af tegneserien og holde den i hånden
og bevæge den rundt og udtrykke ting med den.
Man kan lege med den, svinge den rundt, lave alt muligt,
som man forestiller sig, når man læser tegneserien.
Man må ikke undervurdere actionfigurens magt,
og hvad de betyder for brugeren.
For børn kan det være indgangen til alternative universer
eller fantasiverdener, de finder på.
Det er det fede ved disse karakterer.
Så snart man giver barnet legetøjet,
finder de selv på deres egne historier, og det er vigtigt og fedt.
"ÅBNET"
Santa Clarita, Californien
Jeg filmer legetøj. Jeg fortæller historier gennem legetøj.
Legetøjsfotograf
Det er en hobby og en lidenskab.
En af de vigtigste grunde til, jeg filmer Marvellegetøj i dag,
er de tegneserier, jeg læste, da jeg voksede op.
Jeg kunne godt lide Iron Man, og dem læste jeg som barn,
og ved at skabe historier med legetøjet
bliver jeg mindet om min barndom.
Da jeg voksede op og læste de her tegneserier,
vidste jeg slet ikke, at man kunne være legetøjsfotograf.
Jeg endte som bryllupsfotograf. Jeg tog billeder til hundredvis af bryllupper,
men det kom ikke fra en følelse af kreativitet.
Min nevø Johnny sagde: "Onkel Mitch, næste gang du kommer til San Francisco,
så tag dit kamera med. Så filmer vi noget legetøj.
Jeg tog derop og tænkte: "Hvorfor ikke? Det prøver jeg."
Og fra det allerførste billede
indså jeg, at jeg kunne gøre det til en karriere.
Jeg gik fra at fotografere "bridezilla" til Godzilla,
og det var fantastisk.
Jeg kan godt lide at vise karakterer på måder, folk ikke er vant til.
Squirrel Girls superevne er, at hun kan kontrollere egern.
Og at hun har en stor, busket hale.
Jeg vidste, at den karakter har meget potentiale.
Jeg ved, at hun har kæmpet mod Thanos,
så jeg tænkte, at hvis jeg kunne skabe et billede, hvor hun kæmper mod ham,
som er meget større end hende, og se hende vinde over ham.
Det ville nok overraske folk.
Jeg vil gerne have to plask.
Hvis det bliver gjort på en dynamisk måde med plaskende vand,
bliver det et meget mere interessant billede.
Jeg føler, at jeg bruger min fantasi på samme måde,
som et barn gør.
Man finder på historier og bliver så opslugt af dem,
at man lever i den verden et stykke tid.
Jeg lever i den verden og fanger det gennem mit kamera.
Den utrolige Hulk møder Spider-Man.
Gennem årene har Marvel skabt så meget legetøj.
Captain America kæmper mod uretfærdighed i hele verden.
Thor bruger sine vikingekræfter til at kæmpe mod ondskab.
De skaber karaktererne. De giver en historien.
Og så tilføjer forskelle legetøjsfirmaer deres egen unikke stil.
I 80'erne fandt Mattel på at arbejde sammen med Marvel
om at lave actionfigurer. De udfordrede dem.
Direktør for Hard Lines Merchandising Disney Consumer Products
De foreslog at lave en tegneserie, hvor alle hovedpersonerne,
de mest kendte karakterer, kæmper sammen i et stort eventyr
med én fælles skurk.
Og Marvel sagde: "Vi laver Secret Wars."
Så alle bøgerne, Spider-Man, X-Men, De Fantastiske Fire og Avengers,
blev alle en del af en stor historie.
Den var meget populær, og børn elskede den.
Marvels superskurke er på vej.
Secret Wars.
Kan Marvels superhelte stoppe dem?
Marvels superskurke- og superheltefigurer sælges individuelt.
Det var spændende, for det var første gang,
børn så alle de her karakterer spille sammen.
Hvordan stopper vi dem, Captain America?
Det er vores hemmelighed, Spider-Man.
De gjorde noget andet, som var smart fra et legetøjsperspektiv,
nemlig at give den mest populære karakter en ny dragt.
På forsiden af Cover Wars
ser man Spider-Man i sin sort-hvide dragt,
og den dragt endte med at være en vigtig del af historien.
Den sorte dragt endte med at blive karakteren Venom,
som fik sin egen tegneserie,
og som selv er blevet rigtig populær.
Det var begyndelsen af, hvad Marvels legetøj ville blive til.
Men i 90'erne gik det ned ad bakke for tegneseriebranchen.
Og Marvel var dengang den største spiller.
Legetøjsdesigner
Så de ender med at gå fallit.
Marvel foreslår fusion med Toy Biz
Et firma ved navn Toy Biz købte Marvel,
og så begyndte Toy Biz at lave al legetøjet til Marvel.
Toy Biz havde et stort ansvar
for at bringe karaktererne til live,
og jeg følte, at deres legetøjspotentiale aldrig var blevet udløst.
De fremstod aldrig som i tegneserierne.
I 80'erne og 90'erne arbejdede jeg for Toy Biz
og tegnede hundredvis af Marvels actionfigurer.
Jeg tror, jeg tegnede mindst 200, måske 300 karakterer...
Legetøjsdesigner
...men på grund af de mange udgaver føles det som mange flere.
Jeg vidste slet ikke, at Marveluniverset var så stort.
Der må være lige så mange karakterer, som der er i biblen.
Som barn drømte jeg altid om at være tegner.
Min mor plejede at lave sjov med, at jeg var født med en blyant i hånden,
for så snart jeg fandt et stykke papir, lavede jeg ikke andet.
Men jeg havde aldrig troet,
at jeg kunne arbejde som tegner og arbejde for Toy Biz.
Vi plejede at lave sjov med, at vi var professionelle børn.
Vi var kunstneriske rebeller og tegneserienørder.
Legetøjsdesigner
Min mor læste ikke godnathistorier. Jeg læste altid tegneserier.
Hun var interesseret i nordisk mytologi, så hun fortalte mig historier om Thor.
For mig var Toy Biz et slags universitet.
Vi skulle igennem en hel ny udviklingsproces,
og vi var kun lige startet.
Jeg begyndte at lave legetøj, da jeg var barn.
Jeg forestillede mig udgaver af karakterer i de tegneserier, jeg havde,
og så klippede jeg dem ud.
Jeg legede med det flade stykke papir.
Senere på mit kollegieværelse
kæmpede jeg febrilsk med Milliput,
som er en slags lim til at reparere huller,
til at skabe hoveder og hænder af forskellige karakterer,
som ikke var blevet lavet til legetøj endnu.
Jeg tog mange af dem med til min første jobsamtale
hos et firma ved navn Toy Biz.
Produktchef
Ham, der havde mig til samtale, kiggede på mine figurer.
Han spurgte, om jeg havde lavet dem, og så sagde han: "Du er hyret."
Marvel var lige begyndt på at sælge
de her utroligt populære produkter, som de havde skabt de seneste 25 år.
På det tidspunkt var actionfigurer næsten altid samme størrelse og form.
Sådan er Marvels verden ikke.
Vicedirektør for produktudvikling
I en tegneserie er nogle karakterer større og højere end andre.
JoAnn sagde: "Vi burde lave noget særligt til vores Spider-Man-samlere."
Vi besluttede, at karaktererne skulle have de rette størrelser.
Så de havde forskellige højder og forskellige kropstyper.
De passede mere til karaktererne.
Der var mange interessante mekanismer og bevægelser,
som vi designede til figurerne,
som ikke var en del af dem før.
Som produktionsprocessen blev mere sofistikeret,
kunne vi have mere komplekse bevægelser.
Han var så fleksibel, han kunne lave yoga.
GUDINDEN Utkaka Konosana
KRIGER II Virabhadrasana II
SPLIT Samakonasana
Det var ret ekstremt, for eksempel med fingrene.
Nu kan Spider-Man komme mod en.
Det var en kæmpe succes.
Og så kiggede JoAnn på mig,
og vi blev begge enige om at gøre det for hele Marvel.
Det var hendes ide at kalde det Marvellegender.
Det var et helt nyt land for os, en hel række karakterer,
som ligner, at de lige er faldet ud af en tegneserie.
Når man bringer karaktererne til live, skal man tænke grundigt over,
hvad figuren burde kunne, og hvordan karakteren ville gøre det.
Det her er nogle oprindelige kontroltegninger.
Basalt set giver det skulptøren en ide om,
hvordan figuren ser ud.
Man begynder en kontroltegning med at åbne The Marvel Universe Handbook
og finde en specifik karakter,
som man er blevet bedt om at tegne den tekniske tegning til.
Håndbogen er en slags encyklopædi over alle karakterer.
Mængden af baggrundhistorier og detaljer er utrolig.
Det her er Iron Man,
og Iron Mans dragter har nogle meget særlige kvaliteter
afhængig af, hvad han bruger dem til.
Hver karakter har sit signaturlook,
som man skal respektere i kontroltegningerne.
Man starter med en grov tegning.
Og der er en meget specifik silhuet hos Marvel,
en særlig proportion på tværs af skuldrene og en måde at stå på.
Og man overdriver altid musklerne. Altid.
Det er en af de vigtigste ting.
Man kan ikke have små overarme på en Marvelfigur.
Når jeg er færdig med alt det,
tegner jeg den fra siden og prøver at få alting til at være lige.
Jeg prøver at have lige linjer.
Jeg tegner først hjelmens omrids.
Og efter jeg har lavet en grov tegning,
tegner jeg den endelige tegning
med fint blæk, med permanent tusch.
Som I kan se,
skal alt ligge helt lige.
Så alt matcher på tværs af linjerne.
Så man ender med en tredimensionel figur på fladt papir.
Der kom efterhånden tegneserier,
hvor jeg tænkte: "Den ligner præcis vores actionfigurer."
Legetøjet begyndte at påvirke tegneserierne, og så snart det skete,
vidste vi, at vi havde fået succes.
Toy Biz solgte rettighederne til Hasbro i 2007.
Internationalt hovedkvarter Newport Avenue
Meget af det, vi opfandt hos Toy Biz...
Vicedirektør for merchandise- og produktdesign - Disney Consumer Products
...har de overtaget og behandlet med respekt
og gjort bedre.
Jeg har arbejdet hos Hasbro i 18 år.
Jeg begyndte her lige efter universitetet og har aldrig lavet andet.
-Godmorgen. -Godmorgen, Dwight.
Tegneserielæsning som barn har givet mig den interesse,
som jeg bruger i dag.
Jeg havde det ikke så godt i syvende og ottende klasse.
Øverste designchef - Hasbro
Det var der, jeg begyndte at tegne meget,
og jeg kan huske, at min bedste ven og jeg tog ned til butikken
og så X-Men-tegneserier. Jeg blev blæst bagover.
Det handlede bare om X-Men, der arbejdede sammen om at kæmpe mod
noget større og mere magtfuldt end dem alene,
og alt det de skulle ofre for at besejre det.
Jeg blev afhængig, og så kunne jeg ikke give slip.
Der er mange andre mærkelige typer her i Hasbro, så det gør det sjovt.
Jeg har joket med, at jeg har givet tusindvis af dollars
til Hasbro, før jeg begyndte at arbejde her,
fordi jeg altid har haft passion for at samle på dem.
Jeg startede med at samle Marvelbyttekort.
Det var mit liv, og det er det stadig i dag.
Øverste chef Global udvikling og marketing - Hasbro
Jeg har en samling forseglede æsker derhjemme, hvis nu det går galt.
Jeg har måske brug for flere.
Min kone holder alle mine æsker ud, og hun har sagt:
"Har du lagt mærke til, at når du børste tænder,
så går du ind i det rum og kigger rundt et par minutter,
og så kommer du ud igen?"
Jeg sagde: "Det har jeg aldrig tænkt over, men det gør jeg vel."
De her billeder er fra min udstilling i tredje klasse.
"X-Men-udstillingen",
hvor alle ord startede med X.
Det gør mig bare glad at være tæt på det.
Nu arbejder jeg på Marvellegender.
Jeg producerer billederne til pakkerne.
Jeg designer også ting, jeg vil have med i samlingen.
Ville du sige, at du er en perfektionist?
Kan vi ikke sænke hans højre arm en smule og løfte hans venstre arm?
Kunne vi lægge hans hoved på skrå, så han kigger på sin hånd?
Kan vi løfte The Things højre hånd?
Kan den her del bøjes?
Det er aldrig godt nok. Jeg tænker altid: "Hvad nu, hvis vi gjorde sådan?"
Jeg vil gerne udfordre mig selv og forsøge at gøre ting
bedre og bedre, indtil der til sidst ikke er mere at gøre.
En af de største ting, Toy Biz opnåede, var at skabe Marvellegenderne.
Da Hasbro begyndte at lave Marvellegenderne,
var det lidt sværere, end vi havde regnet med.
Vi havde ikke lavet en kollektion med høje, realistiske figurer før.
Vi prøvede at gøre, hvad Toy Biz gjorde, bare lidt anderledes,
men det virkede ikke.
I 2012 besluttede vi os for at lancere dem igen for alvor.
Vi byggede en masse nye kroppe, nye modeller,
for at starte fra bunden og gå ind i en ny æra.
Vi forbedrede ansigterne, så de var mere realistiske.
Jo flere stillinger, de kan stå i, jo bedre kan man lege med dem.
Vi lancerede nye køretøjer, som var større end nogensinde.
Ghost Rider og hans motorcykel og Professor X og hans svævestol.
Vi ved, at fans elsker den slags ting.
Nogle gange kommer en god ide ud af den blå luft.
Når det sker, skal man smide alt fra sig,
finde legetøjet og værktøjet frem og bare lave det.
Det her er en svævestol.
Der skal bruges ståltråd, så det ligner, den svæver.
Disse figurer er mutanter fra X-Men.
Professor X har telepatiske evner.
Han kan påvirke folks tanker og handlinger ved at gå ind i deres sind.
Dazzler kan konvertere lydbølger.
Jeg blev fanget af hende på grund af rulleskøjterne.
Storm er en sej karakter. Hun kan kontrollere vejret.
Og en af Psylockes evner er telekinese,
så hun kan skabe våben fra psykisk energi.
Jeg vil bruge en fjernudløser, så jeg kan tage billederne,
mens jeg skaber nogle effekter.
Det skal være lidt tåget, så jeg bruger en spray.
Det her er Atmosphere Aeresol. Det er basalt set tåge i en dåse.
Der kommer faktisk til at være to effekter.
Den ene er jorden, der bliver blæst op
fra luften under hans svævestol.
Hvis der er en historie og nogle fysiske effekter,
jorden og stenene, der bliver blæst op under hans svævestol
og tågen, der bliver skabt af Atmosphere Aerosol i baggrunden,
bliver det meget lettere at blive engageret i billedet.
Lige nu fjerner jeg den komprimerede luftdåse,
noget af min hånd og det røde rør.
En god legetøjsfotograf skal efter min mening
være enormt dygtig til den tekniske del af fotograferingen,
hvilket betyder eksponeringen, farverne, den slags ting.
Kompositionen skal være fantastisk,
samtidig med at der skal være effekter, om de så er digitale eller fysiske.
Jeg prøver at forene alle de ting,
for jeg synes, det gør billederne mere dynamiske og engagerende.
Der er adskillige fællesskaber, hvor folk bygger scener,
opstiller figurerne og skaber special effects.
Det er fedt at se folk interagere med et produkt,
man har brugt så meget tid på,
og at de udfordrer og udvider, hvad de karakterer kan være.
Firmaer som Funko har udnyttet det meget,
og det har fungeret for dem.
Funkos tilgang til at lave legetøj har mere at gøre med popkultur
end det tekniske og mekaniske, som Hasbro gør brug af.
De kan godt lide at lege med de mere fjollede sider af karaktererne.
De kan godt lide at kigge på uudforskede sider af karakterer.
Hvis man kan vække en karakter til live
på en ny og uforventet måde, det er deres speciale.
Jeg har været her siden begyndelsen,
siden den oprindelige ejer startede firmaet i sin garage.
Øverste kreative direktør - Funko
Han lavede en aftale med ejerne af Big Boy Restaurants
og lavede en figur af Big Boy bobblehead. Og det var det, der startede det.
Mit arbejde hos Marvel begyndte meget let, og det var en drøm for mig,
for jeg har læst Marveltegneserier, siden jeg har kunnet åbne en bog.
Hulk og Spider-Man var mine favoritter,
og fordi jeg var tegner, var jeg opslugt af mine yndlingstegnere,
om det så var Jack Kirby eller Stephen Ditko.
Så jeg blev ved med at læse tegneserierne
og kiggede på detaljerne, og hvor godt de var tegnet.
Det var lidt intimiderende at skulle genskabe mine barndomsikoner.
Jeg tænkte: "Jeg må hellere gøre det ordentligt."
Men det var så sjovt.
Jeg skabte alle de første bobbleheads.
Nogle af de klassiske, retrokarakterer.
Stillingerne var ikke svære.
De var bare traditionelle bobbleheads med kæmpe hoveder.
Det var en stor succes, og vi har ikke set os tilbage.
Siden da har vi skabt hundredvis af Marvelkarakterer hvert år.
Så snart man har skabt Thor og Spider-Man fire eller fem gange,
har man lyst til at finde på nye koncepter med Marvel.
Vores plysdukker var populære.
De havde små, søde øjne og næser,
og mit job var at forvandle plysdukkerne til vinylfigurer.
Kroppen og hovedet er samme størrelse, øjnene er store...
Kreativ vicedirektør - Funko
...tegneserieagtig stil, tiltrækkende og simpel.
Ingen mund, øjne langt nede og langt fra hinanden.
Jeg plejer at kalde det nuttethedens videnskab.
-Jeg har noget at vise dig... -Okay!
...hvis du har tid.
Skulptør - Funko
Vi har en klassisk Thor!
Jeg ville måske gøre fødderne en smule større.
-Okay. Ja. -Og...
De er lidt små lige nu.
Ja, og zoom ind på torsoen.
Perfekt.
Jeg ville nok også gøre hans bryst lidt mindre muskuløst.
Bare en lille smule.
Bare gør det lidt mere blødt, så vi bliver i Popverdenen.
Og jeg ville nok også gøre hans hænder lidt større.
Gør den knytnæve lidt større, så den er mere Pop-agtig.
-Det ser godt ud. -Ja.
-Omkring den størrelse, og også den her. -Ja.
Ja. Godt arbejde med håret.
Venom-serien...
Der er adskillige tegneseriehistorier i Marveluniverset,
og det virker, som om alle er blevet ramt af Venom på et tidspunkt.
Vi har snakket om, at det ikke skal ligne,
at man bare har smidt Venom på en karakter.
Hvordan beholder man den sande essens af en karakter med Venom?
Hvad gør Groot anderledes, når han er overtaget af Venom?
Jeg ville have, at det skulle føles, som om Groot bliver opslugt af det.
Jeg gør det, at jeg... De her kanter...
...giver jeg en hævet tekstur.
Jeg tegner en lille planteparasit på ham.
Vi arbejder på karakterer, og de er alle forskellige.
Alle har forskellige personligheder, så jeg kan tegne i timevis
uden at lægge mærke til, at tiden er fløjet afsted.
Vi er meget drevet af, hvad fansene vil have,
hvad de er interesserede i og passionerede for.
Vi har fanfora og Funko-fanfester, og det har aldrig ændret sig.
Jeg har arbejdet på tusindvis af Pop-figurer,
og jeg får stadig gåsehud, når der kommer en ny.
At se en ide blive til en figur er enormt tilfredsstillende.
Hvert legetøjsfirma, Funko, Hasbro, har forskellige måder at...
...arbejde med forskellige produkter.
Funko er uden tvivl det mest nyskabende firma,
der nogensinde har været i legetøjsbranchen.
Hasbro tager Marvellegetøj meget seriøst.
Og når jeg er en del af produktudviklingen,
føler jeg mig ung.
Jeg føler, at jeg er det samme barn,
som ville have X-Men-figurer, da der ikke var nogen.
Og hvordan gør vi vores arbejde så godt som overhovedet muligt?
Det her er et arkiv over vores arbejde.
Vi kan gå herhen og se, hvad vi har lavet før,
og hvad vi kan bruge til at lave nye figurer
bare ved at tilføje et par nye dele. Det er ret sjovt.
Vi hiver ting ned og ser, om de passer sammen,
og så samler vi et slags tredimensionelt puslespil
med alle disse figurer for at bygge nye.
I dag arbejder vi på cyborg-Spider-Man.
Han er så 90'er-agtig, man kan blive.
Marvel Publishing har lavet mange skøre ting igennem årene,
og mange af tingene fra 90'erne har været allerbedst.
I tegneserien bliver han gennembanket, og så opererer de ham
og udstyrer ham med en kybernetisk skinne til hans arm
og et kybernetisk øje til hans sidste kamp.
Vi har fundet mange seje billeder af forskellige udgaver af ham
fra tegneserierne, han er med i.
Så snart vi har tegningerne og har valgt en stil,
så tager designholdet over,
og så finder vi ud af, hvordan figuren skal se ud,
før skulptørerne tager over.
Vores skulptører tager 2D-illustrationerne og gør dem til 3D,
og så kan vi begynde at justere.
Hvis man ser her, er hans øjne en smule højt oppe i forhold til referencen.
Spider-Man har meget store øjne,
og de her sidder lidt for højt oppe på hans hoved,
så det skal vi ordne.
Vi kan begynde med at ændre formen og størrelsen.
Vi kan hive dem ned til der, hvor de skal være.
Det er små ting, men man skal huske,
at hovederne kun er på størrelse
med en enkrone. Så de små ting er vigtige.
Og det er omkring nu, jeg gerne vil tilføje farver.
Nu kan man se, hvor jeg vil have farverne til at være.
Man kan bare gøre det hurtigt.
Det er ret sjovt. Det er ligesom at være Bob Ross med en glad, lille pensel.
På referencen kan jeg se, at Spider-Man
stadig primært er rød og blå med nogle seje tekniske ting.
Når de her er færdige, skal vi arbejde med modelafdelingen,
og der får I lov til at møde Laura.
Når Dwight overdrager projektet til mig,
er det min tur til at finde på gode farver.
Jeg prøver at finde måder at bruge maling til at fremhæve modellen.
Modelkunster - Hasbro
Jeg kan lide ideen om, at mit job bringer karaktererne ind i læserens verden,
så de kan have en lille del af dem.
Jeg kan godt lide at lave detaljearbejde.
Så bliver jeg helt opslugt,
og det er der, jeg har det bedst for at være ærlig.
Da jeg begyndte, kunne jeg ikke engang drikke kaffe,
eller det troede jeg ikke, jeg kunne,
for jeg var så bekymret over, at min hånd ville ryste for meget.
Men igennem årene er jeg vendt tilbage til to kopper om dagen.
Det er fedt at gå tilbage til Dwight, når jeg er færdig.
-Hvordan går det? -Godt. Hvad har vi i dag?
Cyborg-Spider-Man.
Cyborg-Spider-Man
Den ser fantastisk ud.
Brugte du de klassiske farver, eller har vi opdateret den blå?
-Jeg brugte den klassiske. -Fedt.
-Ja. -Jeg synes, det fungerer.
-Super. -Hvornår er du færdig?
Jeg bliver færdig i dag.
-Fantastisk. Godt. -Godt.
Disse små plastikfigurer er meget mere end legetøj.
Meget mere.
At arbejde på noget, som når og rører så mange mennesker
på så mange måder og niveauer,
det påvirker en.
I dag skal jeg til New York Toy Fair.
New York Toy Fair er den største legetøjsmesse i Nordamerika.
Så rigtig mange legetøjsfirmaer udstiller deres ting der.
Der er også rigtig mange købere, som er der for at købe det nyeste legetøj.
Det betyder meget for mig at tage til legetøjsfestival.
At være en del af det og være den første legetøjsfotograf betyder meget for mig.
De havde aldrig haft sådan en slags udstilling før.
Mitchels kone
Det bliver sjovt. Jeg glæder mig.
Det er en stor udstilling.
Troede du nogensinde, legetøjsfotografi ville føre jer til New York?
Nej. Jeg troede bare, han legede med legetøj i baghaven.
Jeg har altid gerne villet til New York Toy Fair.
Det er ret utroligt, at jeg skal klippe båndet,
for båndceremonien er indvielsen af festivalen.
Så at få lov til at indvie den betyder meget for mig.
Festivalen finder sted hvert år,
og det er der, legetøjsproducenterne viser deres nye produkter.
Det er den tid på året, hvor vi er spændte på at se
alt det nye legetøj.
Man kan mærke intensiteten. Man kan mærke spændingen.
Sådan skal det være.
Man vil have den der: "Hvad sker der nu?" Den magi.
"Hvordan gjorde de det?" Og: "Hvem kommer de med?"
Og: "Jeg kan ikke fatte, de lavede ham."
Festivalen er fantastisk.
Vi får lov til at tage til New York en gang om året,
og alle legetøjsmedierne træder ind i Hasbro-udstillingsrummet,
og så får vi lov til at præsentere
og vise alt det, vi vil lancere det næste år.
Hvert år skal man genopfinde det, man har,
kreere en ny kollektion og en grund til, at folk skal glæde sig,
og det er noget af det mest tilfredsstillende i verden.
Når der kommer noget nyt, vil alle være de første til at se det,
og at tage del i den spænding som fan
er aldrig kedeligt.
Det er tilfredsstillende at bringe karaktererne til live
og se dem på hylderne.
Giv mig et smil.
Fedt. Okay.
MITCHEL WU-GALLERI legetøjsfotografi
Min udstilling indeholder omkring 70 billeder.
Her er Hulk i et følsomt øjeblik.
Det er et fint billede.
Han laver en grimasse, men han er fredfyldt indeni.
-Her har vi Thor. -Den her er sjov.
Før Thors hammer havde han en akavet håndsavsperiode.
Jeg fandt legetøjsfotografi så sent i livet.
Jeg har så meget kreativ energi, som jeg gerne vil udnytte
og se, hvor det det fører hen.
Hvem er klar til legetøjsfestival?
Kom nu!
Dette er den 117. årlige New York Toy Fair.
Og vi er meget heldige i dag.
Hvis I ser bag jer, vil I se Mitchel Wus galleri,
som er noget af det mest utrolige legetøjsfotografi, I kommer til at se.
Det her er Mitchel Wu,
og I bliver nødt til at se hans utrolige udstilling.
-Tre. To. En. -Tre. To. En.
Glædelig legetøjsfestival, alle sammen!
Legetøjsfestivalen er vigtig for Funko.
Mange af vores kollektioner, også Pops, blev lanceret på festivalen.
Det er svært at forklare glæden ved at vise noget, man elsker så meget,
som for eksempel Marvelkarakterer med Venom.
At få lov til at eje det og guide det
og skabe en ny række utrolige karakterer.
Der er meget på spil.
Vores hold arbejder altid hårdt for at overgå sig selv
og skabe noget bedre og større end sidste år.
Når vi er her og skaber figurerne til den næste generation,
kan vi give dem ideer til deres egne historier,
så de kan skabe deres egne nostalgiske minder.
Og at være en del af den cirkel betyder meget.
I begyndelsen havde vi ingen anelse om, hvor vi ville være nu.
Og derfor er det spændende.
At se så mange fans være engageret i ens ide,
som kunne lide det, man fandt på.
At være en lille del af det kæmpe hjul, det er en ære i sig selv.
Jesse, den der er flot.
Ja, de blev begge rigtig gode.
Når man laver legetøj, har man et stort ansvar,
men det er også så givende.
Man indser ikke, hvordan man påvirker andres liv.
Hvis alle jobbene og festivalerne forsvandt i morgen,
og man ikke kunne dele dem nogle steder,
ville jeg stadig fotografere legetøj.
Det handler i sidste ende om at lave det, der gør en glad,
og lige nu gør det mig glad at tage billeder af legetøj.
Jeg tror, alle legetøjssamlere er børn indeni,
og en del af det tiltalende er, at man kan genfinde dele af sin barndom.
Jeg tror, leg er noget af det vigtigste, vi kan gøre som mennesker.
Leg hjælper os med at lære,
fra vi er børn til nu, hvor vi er voksne,
og vi laver sjov med hinanden.
Vi skaber scenarier, som kan hjælpe os med at vokse.
Tegneserier er inspirerende,
og de fortæller os, hvem karaktererne er, og hvad de gør,
og bagefter, når børnene leger med legetøjet,
finder de på deres egne historier.
Når man leger med legetøj, forestiller man sig, at man er karakteren.
Og jeg tror, at leg hjælper på fantasien.
Det ændrer den måde, man ser på ting.
Når man ser en superhelt gøre noget, som man selv
i virkeligheden aldrig kunne gøre,
inspirerer det ens hjerne.
Hvis mit barndomsjeg kunne se mig, tror jeg, han ville blive overrasket over,
at det rent faktisk er et job til en voksen person.
Jeg tror, han ville være jaloux på mine børn,
fordi de får lov til at lege med så mange af figurerne.
Jeg tager dem med hjem og lægger dem på bordet,
og så finder de på deres egne historier.
Og man kan bare sidde og kigge på dem
lege med figurer, man selv har skabt,
og se, hvordan de finder på historier.
De følger ikke et manuskript.
De finder på og bytter rundt
og har det sjovt og bruger deres fantasi.
Disse små plastikfigurer har en stor betydning.
Tekster af: Helene Ingerslev Udsen